ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋଭିଡ ଟୀକାକରଣ ଅଭିଯାନ ୧୫୦ କୋଟି ମାଇଲଖୁଣ୍ଟ ଅତିକ୍ରମ କରିଥିବାରୁ ପ୍ରଧାନମନ୍ତ୍ରୀ ନାଗରିକମାନଙ୍କୁ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କୋଭିଡ ଟୀକାକରଣ ଅଭିଯାନ ୧୫୦ କୋଟି ମାଇଲଖୁଣ୍ଟ ଅତିକ୍ରମ କରିଥିବାରୁ ନାଗରିକମାନଙ୍କୁ ଅଭିନନ୍ଦନ ଜଣାଇଛନ୍ତି । ସେ ଏହା ମଧ୍ୟ କହିଛନ୍ତି ଯେ ଯେଉଁମାନେ ଆମ ଟୀକାକରଣକୁ ସଫଳ କରିବା ପାଇଁ କାର୍ଯ୍ୟ କରୁଛନ୍ତି ସେମାନଙ୍କ ପାଖରେ ଭାରତ କୃତଜ୍ଞ ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଟୀକାକରଣ ସାମ୍ନାରେ ଏକ ଉଲ୍ଲେଖନୀୟ ଦିନ! ୧୫୦ କୋଟି ମାଇଲଖୁଣ୍ଟ ଅତିକ୍ରମ କରିଥିବାରୁ ଆମର ନାଗରିକମାନଙ୍କୁ ଅଭିନନ୍ଦନ । ଆମର ଟୀକାକରଣ ଅଭିଯାନ ନିଶ୍ଚିତ କରିଛି ଯେ ଏହାଦ୍ୱାରା ଅନେକ ଜୀବନ ବଞ୍ଚିଯାଇଛି । ଏହି ସମୟରେ ଆସନ୍ତୁ ଆମେ ମଧ୍ୟ ସମସ୍ତ କୋଭିଡ-୧୯ ସମ୍ବନ୍ଧୀୟ ମାର୍ଗଦର୍ଶିକା ଅନୁସରଣ କରିବା ।
ଯେଉଁମାନେ ଆମ ଟୀକାକରଣକୁ ସଫଳ କରିବା ପାଇଁ କାର୍ଯ୍ୟ କରୁଛନ୍ତି ସେମାନଙ୍କ ପାଖରେ ଭାରତ କୃତଜ୍ଞ । ଆମେ ଆମର ଡାକ୍ତର, ବୈଜ୍ଞାନିକ, ଉଦ୍ଭାବକ ଏବଂ ଲୋକଙ୍କୁ ଟୀକାକରଣ କରୁଥିବା ସ୍ୱାସ୍ଥ୍ୟ ସେବା କର୍ମଚାରୀଙ୍କୁ ଧନ୍ୟବାଦ ଦେଉଛୁ । ମୁଁ ସମସ୍ତ ଯୋଗ୍ୟ ଲୋକଙ୍କୁ ସେମାନଙ୍କର ଟିକା ନେବାପାଇଁ ଅନୁରୋଧ କରୁଛି । ଆସନ୍ତୁ ଏକାଠି ହୋଇ କୋଭିଡ-୧୯ ସହିତ ଲଢିବା ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କ ସହ ଆଲୋଚନା କଲେ ମଧ୍ୟପ୍ରଦେଶ, ମଣିପୁର ଓ ପଶ୍ଚିମବଙ୍ଗ ରାଜ୍ୟପାଳ
ମଧ୍ୟପ୍ରଦେଶ ରାଜ୍ୟପାଳ ଶ୍ରୀ ମଙ୍ଗୁଭାଇ ପଟେଲ, ମଣିପୁର ରାଜ୍ୟପାଳ ଶ୍ରୀ ଲା ଗଣେଶନ ଓ ପଶ୍ଚିମବଙ୍ଗ ରାଜ୍ୟପାଳ ଶ୍ରୀ ଜଗଦୀପ ଧନଖଡ ଆଜି ନୂଆଦିଲ୍ଲୀ ଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଭେଟି ଆଲୋଚନା କରିଛନ୍ତି ।
SR
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
51ତମ ଆଇଏଫଏଫଆଇ ପାଇଁ ଗଣମାଧ୍ୟମ ପଞ୍ଜୀକରଣ ଆରମ୍ଭ
ଅନଲାଇନ ମାଧ୍ୟମରେ ଅଂଶଗ୍ରହଣକୁ ପ୍ରୋତ୍ସାହନ
ଜାନୁଆରୀ 16-24, 2021 ମଧ୍ୟରେ ଗୋଆଠାରେ 51ତମ ଭାରତୀୟ ଅନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବ  ଅନୁଷ୍ଠିତ ହେବ। ଏଥିରେ ଅଂଶଗ୍ରହଣ କରିବାକୁ ଚାହୁଁଥିବା ଗଣମାଧ୍ୟମ ପ୍ରତିନିଧିମାନଙ୍କର ପଞ୍ଜୀକରଣ ଆରମ୍ଭ ହୋଇଛି।
ବର୍ତ୍ତମାନର କୋଭିଡ-19 ମହାମାରୀକୁ ଦୃଷ୍ଟିରେ ରଖି, 51ତମ ଆଇଏଫଏଫଆଇ ଭିନ୍ନ ଢଙ୍ଗରେ ଆୟୋଜନ କରାଯିବ।
କୋଭିଡ-19 ସଂକ୍ରାନ୍ତ ନିୟମକୁ ପାଳନ କରିବା ଲାଗି, ବ୍ୟକ୍ତିଗତ ଭାବେ ଗୋଆ ଆସି ମହୋତ୍ସବର ଖବର ସଂଗ୍ରହ କରୁଥିବା ମାନ୍ୟତାପ୍ରାପ୍ତ ଗଣମାଧ୍ୟମ ପ୍ରତିନିଧିଙ୍କ ସଂଖ୍ୟା ପୂର୍ବାପେକ୍ଷା କମ ରହିବ।
ବ୍ୟକ୍ତିଗତ ଭାବେ ମହୋତ୍ସବରେ ଅଂଶଗ୍ରହଣ କରିବାକୁ ଚାହୁଁଥିବା ଗଣମାଧ୍ୟମ ପ୍ରତିନିଧିମାନେ ନିଜକୁ https://my.iffigoa.org/extranet/media/ ଲିଙ୍କରେ ପଞ୍ଜିକୃତ କରିପାରିବେ।
ଆବେଦନକାରୀଙ୍କ ବୟସ 1 ଜାନୁଆରୀ 2020 ସୁଦ୍ଧା 21 ବର୍ଷରୁ ଅଧିକ ହୋଇଥିବ ଏବଂ ତାଙ୍କର ଆଇଏଫଏଫଆଇ ଭଳି ବଡ଼ ଅନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବର ଖବର ସଂଗ୍ରହ କରିବା କ୍ଷେତ୍ରରେ ଅତିକମରେ ତିନି ବର୍ଷର ଅଭିଜ୍ଞତା ରହିଥିବା ଆବଶ୍ୟକ। ପିଆଇବିର ପ୍ରମୁଖ ମହାନିର୍ଦ୍ଦେଶକଙ୍କ ଅନୁମୋଦିତ ମାର୍ଗଦର୍ଶିକା ଅନୁଯାୟୀ ଗଣମାଧ୍ୟମ ମାନ୍ୟତା ପ୍ରଦାନ କରାଯିବ।
ପଞ୍ଜୀକରଣ ପ୍ରକ୍ରିୟା 10 ଜାନୁଆରୀ, 2021 ସୁଦ୍ଧା ବନ୍ଦ ହୋଇଯିବ।
ଅନଲାଇନରେ ଅଂଶଗ୍ରହଣ ପାଇଁ ସୁଯୋଗ
ଭର୍ଚୁଆଲ ମାଧ୍ୟମରେ ମହୋତ୍ସବ ସଂକ୍ରାନ୍ତ କାର୍ଯ୍ୟକ୍ରମରେ ଅଂଶଗ୍ରହଣ କରିବା ଲାଗି ସୁଯୋଗ ରହିବ। ଏକାଧିକ ଚଳଚ୍ଚିତ୍ରର ସ୍କ୍ରିନିଂ ଅନଲାଇନ କରାଯିବ।
ପିଆଇବି ପକ୍ଷରୁ ଆୟୋଜିତ ହେବାକୁ ଥିବା ସମସ୍ତ ଆଇଏଫଏଫଆଇ ସାମ୍ବାଦିକ ସମ୍ମିଳନୀ ପିଆଇବିର ୟୁଟ୍ୟୁବ ଚ୍ୟାନେଲ youtube.com/pibindiaରେ ଲାଇଭ ଷ୍ଟ୍ରିମ କରାଯିବ ଏବଂ ଗଣମାଧ୍ୟମ ପ୍ରତିନିଧିମାନଙ୍କ ପାଇଁ ଅନଲାଇନ ପ୍ରଶ୍ନ ପଚାରିବାର ବ୍ୟବସ୍ଥା ରହିବ।
ଯଥା ସମୟରେ ଅନଲାଇନ ଅଂଶଗ୍ରହଣର ସମ୍ପୂର୍ଣ୍ଣ ବିବରଣୀ ଘୋଷଣା କରାଯିବ।
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଓଡ଼ିଶା କେନ୍ଦ୍ରୀୟ ବିଶ୍ୱବିଦ୍ୟାଳୟ ପକ୍ଷରୁ 'ଜୈବ ବିବିଧତା ସଂରକ୍ଷଣ: ସମୟର ଆବଶ୍ୟକତା' ଶୀର୍ଷକ ସେମିନାର
ଓଡ଼ିଶା କେନ୍ଦ୍ରୀୟ ବିଶ୍ୱବିଦ୍ୟାଳୟ ପକ୍ଷରୁ ଜି-୨୦ ୱାର୍କିଂ ଗ୍ରୁପ୍ ଅଫ୍ ଏଜୁକେସନ୍ କାର୍ଯ୍ୟକ୍ରମ ଅଧୀନରେ 'ଜୈବ ବିବିଧତା ସଂରକ୍ଷଣ: ସମୟର ଆବଶ୍ୟକତା' ଶୀର୍ଷକ ଏକ ସେମିନାର ଗତ ଏପ୍ରିଲ 3 ତାରିଖରେ ଅନୁଷ୍ଠିତ ହୋଇଯାଇଛି। ଜି-୨୦ ୱାର୍କିଂ ଗ୍ରୁପ୍ ଅଫ୍ ଏଜୁକେସନ୍ କାର୍ଯ୍ୟକ୍ରମ ଅଧୀନରେ ବିଶ୍ୱବିଦ୍ୟାଳୟକୁ ଆଙ୍କର ଇନଷ୍ଟିଚ୍ୟୁସନ ଭାବେ ଚୟନ କରାଯାଇଛି।
ଏହି କାର୍ଯ୍ୟକ୍ରମକୁ ବିଶ୍ୱବିଦ୍ୟାଳୟର ମାନ୍ୟବର କୁଳପତି ପ୍ରଫେସର ଚକ୍ରଧର ତ୍ରିପାଠୀ ଉଦ୍ ଘାଟନ କରିଥିଲେ। ସେ ଆମ ଦେଶର ପାରମ୍ପରିକ ଜ୍ଞାନ ଏବଂ ଆଧ୍ୟାତ୍ମିକତାର ମହତ୍ତ୍ୱ ଉପରେ ଆଲୋକପାତ କରିଥିଲେ । ବିଶ୍ୱବିଦ୍ୟାଳୟର ଏକାଡେମିକ୍ସ ଆଣ୍ଡ ପ୍ରଶାସନ ଉପଦେଷ୍ଟା ପ୍ରଫେସର ସୁଧେନ୍ଦୁ ମଣ୍ଡଳ ଓ ବାଲେଶ୍ୱର ଫକୀର ମୋହନ ବିଶ୍ୱବିଦ୍ୟାଳୟର ପୂର୍ବତନ କୁଳପତି ପ୍ରଫେସର ଶିବା ପ୍ରସାଦ ଅଧିକାରୀ ଏହି ସ୍ୱତନ୍ତ୍ର ବକ୍ତବ୍ୟ ପ୍ରଦାନ କରିଥିଲେ। ପ୍ରଫେସର ତ୍ରିପାଠୀ କହିଥିଲେ ଯେ, ପୃଥିବୀରେ ପ୍ରତ୍ୟେକ ପ୍ରଜାତି ଏକ ସ୍ୱତନ୍ତ୍ର ଉଦ୍ଦେଶ୍ୟ ରେ ଜନ୍ମ ଗ୍ରହଣ କରିଥାନ୍ତି। ଜୈବ ବିବିଧତାର ସଂରକ୍ଷଣ ପ୍ରଜାତିର ଅସ୍ତିତ୍ୱ ଉପରେ ନିର୍ଭର କରେ । ତେଣୁ ଜୈବ ବିବିଧତାର ସଂରକ୍ଷଣ ସମୟର ଆବଶ୍ୟକତା ବୋଲି ସେ ଗୁରୁତ୍ଵାରୋପ କରିଥିଲେ । ଆମ ପରମ୍ପରା ସର୍ବଦା ଏହାର ସଂରକ୍ଷଣ ପାଇଁ ଚେଷ୍ଟା କରେ କିନ୍ତୁ ପାଶ୍ଚାତ୍ୟ ଦେଶମାନେ ଏହାକୁ ନଷ୍ଟ କରି ଅନ୍ତର୍ଜାତୀୟ ସ୍ତରରେ ସଂରକ୍ଷଣ ପାଇଁ ଚିତ୍କାର କରନ୍ତି ବୋଲି ସେ କହିଥିଲେ ।
ପ୍ରଫେସର ମଣ୍ଡଳ ତାଙ୍କ ବକ୍ତବ୍ୟରେ ଜୈବ ବିବିଧତା ଏବଂ ଖାଦ୍ୟ ସୁରକ୍ଷା ଉପରେ ଗୁରୁତ୍ୱାରୋପ କରିଥିଲେ । ଜୈବ ବିବିଧତା ନଷ୍ଟ ହେଲେ ଖାଦ୍ୟ ର ଅଭାବ ଦେଖାଦେବ । ତେଣୁ ଜୈବ ବିବିଧତାର ସଂରକ୍ଷଣ ଜରୁରୀ ବୋଲି ସେ କହିଥିଲେ । ପ୍ରଫେସର ଅଧିକାରୀ ତାଙ୍କ ବକ୍ତବ୍ୟରେ କହିଥିଲେ ଯେ କୋରାପୁଟ ଏକ ଜୈବ ବିବିଧତାର ହଟସ୍ପଟ୍ ଏବଂ ଅବିଭକ୍ତ କୋରାପୁଟରେ ଜୈବ ବିବିଧତା ବିକାଶର ନୂତନ କ୍ଷେତ୍ର ଖୋଜିବା ପାଇଁ ଆମେ ଅଧିକ ଗବେଷଣା କରିବା ଉଚିତ୍ । ଜୈବ ବିବିଧତା ଓ ପ୍ରାକୃତିକ ସମ୍ପଦ ସଂରକ୍ଷଣ ବିଦ୍ୟାଳୟର ଡିନ୍ ପ୍ରଫେସର ଶରତ କୁମାର ପାଲିତା 'ଜୈବ ବିବିଧତା ସଂରକ୍ଷଣ: ସମୟର ଆବଶ୍ୟକତା' ବିଷୟବସ୍ତୁ ଉପରେ ସଂକ୍ଷିପ୍ତ ପରିଚୟ ପ୍ରଦାନ କରିଥିଲେ।
ବିଶ୍ୱବିଦ୍ୟାଳୟର ଜି-୨୦ ୱାର୍କିଂ ଗ୍ରୁପର ନୋଡାଲ ଅଫିସର ଡ ପ୍ରଦୋଷ କୁମାର ରଥ ସ୍ୱାଗତ ଭାଷଣ ଦେଇଥିବା ବେଳେ ବିସିଏନଆରର ଆସିଷ୍ଟାଣ୍ଟ ପ୍ରଫେସର ଡ. ଦେବବ୍ରତ ପଣ୍ଡା ଧନ୍ୟବାଦ ଅର୍ପଣ କରିଥିଲେ। ଏହି ଅବସରରେ ବିଶ୍ୱବିଦ୍ୟାଳୟର ଛାତ୍ରଛାତ୍ରୀ, ଗବେଷକ ଓ ଅଧ୍ୟାପକଙ୍କ ସମେତ ଭାଷା ବିଭାଗ ସମୂହର ଡିନ୍ ପ୍ରଫେସର ଏନ୍ ସି ପଣ୍ଡା, ଓଡ଼ିଆ ଭାଷା ଓ ସାହିତ୍ୟ ବିଭାଗର ଭାରପ୍ରାପ୍ତ ମୁଖ୍ୟ ଡ. ପ୍ରଦୋଷ କୁମାର ସ୍ବାଇଁ ଓ ସହକାରୀ ପ୍ରଫେସର ଡ. ଆଲୋକ ବରାଳ, ସମ୍ବାଦିକତା ଓ ଗଣ ଯୋଗାଯୋଗ ବିଭାଗର ଭାରପ୍ରାପ୍ତ ମୁଖ୍ୟ ଡ. ସୌରଭ ଗୁପ୍ତା ଓ ଜନସମ୍ପର୍କ ଅଧିକାରୀ ଡ. ଫଗୁନାଥ ଭୋଇ ପ୍ରମୁଖ ଉପସ୍ଥିତ ଥିଲେ।
RoW
(Visitor Counter : 126
ଅର୍ଥ ମନ୍ତ୍ରଣାଳୟ
ଆୟକର ରିଟର୍ଣ୍ଣ ଏବଂ ଅଡିଟ ରିପୋର୍ଟ ଦାଖଲର ତାରିଖ ବୃଦ୍ଧି
କୋଭିଡ଼ -19 ସଂକ୍ରମଣ କାରଣରୁ ଟିକସଦାତାମାନେ ବିଭିନ୍ନ ପ୍ରକାର ସାମଗ୍ରୀ ଯୋଗାଡ଼ କରିବା ଏବଂ ନିୟନ୍ତ୍ରଣ ବ୍ୟବସ୍ଥାକୁ ପାଳନ କରିବା ଦିଗରେ ସମ୍ମୁଖୀନ ହେଉଥିବା ସମସ୍ୟାକୁ ବିଚାର କରି ସରକାର ମାର୍ଚ୍ଚ 31, 2020ରେ ଟିକସ ଓ ଅନ୍ୟାନ୍ୟ ବିଧି  ଅଧ୍ୟାଦେଶ ଜାରି କରିଛନ୍ତି ଯାହାକି ବିଭିନ୍ନ ଟିକସ ଭରଣା ଏବଂ କାଗଜାତ ପୈଠ କରିବାର ଚୂଡ଼ାନ୍ତ ତାରିଖକୁ ବଢ଼ାଇ ଦେବାରେ ସହାୟକ ହୋଇଛି । ଇତି ମଧ୍ୟରେ ଏହି ଅଧ୍ୟାଦେଶ ସ୍ଥାନରେ ଟିକସ ଓ ଅନ୍ୟାନ୍ୟ ବିଧି  ଆଇନ କାର୍ଯ୍ୟକାରୀ କରାଯାଇଛି ।
ସରକାର ଉପରୋକ୍ତ ଅଧ୍ୟାଦେଶ ଅଧୀନରେ ଜୁନ 24, 2020 ତାରିଖ ଦିନ ଏକ ବିଜ୍ଞପ୍ତି ଜାରି କରିଛନ୍ତି ଯାହାଦ୍ୱାରା ଅନ୍ୟାନ୍ୟ ବ୍ୟବସ୍ଥା ସହିତ, ଆର୍ଥିକ ବର୍ଷ 2019-20  ଆର୍ଥିକ ବର୍ଷ ସକାଶେ ଆୟକର ରିଟର୍ଣ୍ଣ ଦାଖଲର ତାରିଖକୁ ନଭେମ୍ବର 30, 2020 ପର୍ଯ୍ୟନ୍ତ ଘୁଞ୍ଚାଇ ଦିଆଯାଇଛି । ତେଣୁ ଯେଉଁ ଆୟକର ପୂର୍ବରୁ ଜୁଲାଇ 31, 2020 ତାରିଖ ଏବଂ ଅକ୍ଟୋବର 31, 2020 ତାରିଖ ସୁଦ୍ଧା ପୈଠ କରାଯିବା ପାଇଁ ତାରିଖ ଧାର୍ଯ୍ୟ କରାଯାଇଥିଲା ତାହା ଏବେ ନଭେମ୍ବର 30, 2020 ତାରିଖ ସୁଦ୍ଧା ପୈଠ କରାଯାଇପାରିବ । ପରିଣାମତଃ, ଆୟକର ଆଇନ, 1961  ଅଧୀନରେ ଯେଉଁ ଟ୍ୟାକ୍ସ ଅଡ଼ିଟ ରିପୋର୍ଟ ସମେତ ବିଭିନ୍ନ ପ୍ରକାର ଅଡ଼ିଟ ରିପୋର୍ଟ ପୈଠ ସକାଶେ ଯେଉଁ ତାରିଖ ଧାର୍ଯ୍ୟ କରାଯାଇଥିଲା ତାହା ଅକ୍ଟୋବର 31, 2020 ତାରିଖକୁ ଘୁଞ୍ଚାଇ ଦିଆଯାଇଛି ।
ଟିକସଦାତାମାନଙ୍କୁ ସେମାନଙ୍କର ଆୟକର ରିଟର୍ଣ୍ଣ ଦାଖଲ ନିମନ୍ତେ ଅଧିକ ସମୟ ପ୍ରଦାନ ନିମନ୍ତେ ଏହି ସିଦ୍ଧାନ୍ତ ଗ୍ରହଣ କରାଯାଇଛି ଯେ ଆୟକର ରିଟର୍ଣ୍ଣ ଦାଖଲ ସକାଶେ ଧାର୍ଯ୍ୟ ହୋଇଥିବା ତାରିଖକୁ ଆହୁରି ଘୁଞ୍ଚାଯିବ ।
 ଆଇନ ଅନୁସାରେ ଟିକସଦାତାମାନେ  ଯେଉଁମାନଙ୍କୁ ସେମାନଙ୍କର ଆକାଉଣ୍ଟ ଅଡ଼ିଟ୍  ଆୟକର ରିଟର୍ଣ୍ଣ ପାଇଁ ଅକ୍ଟୋବର 31, 2020କୁ ଯେଉଁ ତାରିଖ ଧାର୍ଯ୍ୟ କରାଯାଇଥିଲା ତାହା ଏବେ ଜାନୁଆରୀ 31, 2021କୁ ଘୁଞ୍ଚାଇ ଦିଆଯାଇଛି ।
 ଆଇନ ଅନୁସାରେ ଯେଉଁ ଟିକସଦାତାମାନେ ସେମାନଙ୍କର ଆୟକର ରିଟର୍ଣ୍ଟ ପୈଠ ସକାଶେ, ସେମାନଙ୍କର ଅନ୍ତରାଷ୍ଟ୍ରୀୟ/ ନିର୍ଦ୍ଦିଷ୍ଟ ଘରୋଇ କାରବାର ନିର୍ବିଶେଷରେ  ଯେଉଁ ତାରିଖ ନଭେମ୍ବର 30, 2020 ବୋଲି ଧାର୍ଯ୍ୟ କରାଯାଇଥିଲା) ତାହା ଏବେ ଜାନୁଆରୀ 31, 2021କୁ ଘୁଞ୍ଚାଇ ଦିଆଯାଇଛି ।
 ଆଇନ ଅନୁସାରେ Uଅନ୍ୟ ଟିକସତାତାମାନଙ୍କ ପାଇଁ ଆୟକର ରିଟର୍ଣ୍ଣ ନିମନ୍ତେ  ଜୁଲାଇ 31, 2020 ତାରିଖ ବୋଲି ଧାର୍ଯ୍ୟ କରାଯାଇଥିଲା) ତାହା ଏବେ ଡିସେମ୍ବର 31, 2020 ପର୍ଯ୍ୟନ୍ତ ଘୁଞ୍ଚାଇ ଦିଆଯାଇଛି ।
ପରିଣାମତଃ, ଏହି ଆଇନ ଅନୁସାରେ ଟ୍ୟାକ୍ସ ଅଡ଼ିଟ୍ ରିପୋର୍ଟ ଏବଂ ଅନ୍ତରାଷ୍ଟ୍ରୀୟ/ ନିର୍ଦ୍ଦିଷ୍ଟ ଘରୋଇ କାରବାର ନିର୍ବିଶେଷରେ ଯେଉଁ ବିଭିନ୍ନ ଅଡ଼ିଟ୍ ରିପୋର୍ଟ ଦାଖଲ କରିବା ପାଇଁ ଚୂଡ଼ାନ୍ତ ତାରିଖ ଧାର୍ଯ୍ୟ କରାଯାଇଥିଲା ତାହା ଏବେ ଡିସେମ୍ବର 31, 2020କୁ ଘୁଞ୍ଚାଇ ଦିଆଯାଇଛି ।
ଅଧିକନ୍ତୁ, କ୍ଷୁଦ୍ର ଏବଂ ମଧ୍ୟମ ବର୍ଗର ଟିକସଦାତାଙ୍କୁ ରିହାତି ପ୍ରଦାନ ନିମନ୍ତେ, ଏହି ବିଜ୍ଞପ୍ତି ଯାହା ଜୁନ 24, 2020 ତାରିଖରେ ଜାରି କରାଯାଇଥିଲା ସେଥିରେ ଟିକସଦାତାମାନେ ସ୍ୱଆକଳନ ପୈଠ, ଯେଉଁମାନଙ୍କର ସ୍ୱଆକଳନ ଟିକସ ମୂଲ୍ୟ 1 ଲକ୍ଷ ଟଙ୍କା ଭିତରେ ହୋଇଥିବ ତାହାର ତାରିଖକୁ ଘୁଞ୍ଚାଇ ଦିଆଯାଇଛି । ତଦନୁସାରେ, ଟିକସଦାତାମାନେ ଯେଉଁମାନେ କି ସ୍ୱଆକଳନ କରି ସେମାନଙ୍କର ଟିକସ ପୈଠ କରିବାର ଓ ସେମାନଙ୍କର ଆକାଉଣ୍ଟ ଅଡ଼ିଟ କରିବାର ଥିଲା ତାହାକୁ ଜୁଲାଇ 31, 2020ରୁ ନଭେମ୍ବର 30, 2020 ତାରିଖକୁ ଘୁଞ୍ଚାଇ ଦିଆଯାଇଛି ଏବଂ ଅଡ଼ିଟେବଲ ମାମଲା କ୍ଷେତ୍ରରେ ଏହି ତାରିଖକୁ ଅକ୍ଟୋବର 31, 2020 ତାରିଖରୁ ନଭେମ୍ବର 30, 2020 ତାରିଖ ପର୍ଯ୍ୟନ୍ତ ଘୁଞ୍ଚାଇ ଦିଆଯାଇଛି ।
କ୍ଷୁଦ୍ର ଓ ମଧ୍ୟମ ଧରଣର ଟିକସଦାତାମାନଙ୍କୁ ସେମାନଙ୍କର ସ୍ୱଆକଳନ ଟିକସ ପୈଠ କ୍ଷେତ୍ରରେ ରିଲିଫ ପ୍ରଦାନ ସକାଶେ, ସ୍ୱଆକଳନ ଟିକସ ପୈଠ ତାରିଖକୁ ପୁଣି ଥରେ ବଢ଼ାଇ ଦିଆଯାଇଛି । ତଦନୁସାରେ, ସ୍ୱଆକଳନ ଟିକସତାଦାତାମାନଙ୍କ ଟିକସ ପୈଠ, ଯେଉଁମାନଙ୍କ ସ୍ୱଆକଳନ ପରିମାଣ 1 ଲକ୍ଷ ଟଙ୍କା ମଧ୍ୟରେ ହୋଇଥିବ ସେମାନଙ୍କ ପାଇଁ ପୈଠ ତାରିଖ ଜାନୁଆରୀ 31, 2021କୁ ଘୁଞ୍ଚାଇ ଦିଆଯାଇଛି ଏବଂ ତାହା ପାରା 3 ଏବଂ ପାରା 3ରେ ଟିକସଦାତାମାନଙ୍କ ପାଇଁ ସୂଚୀତ କରାଯାଇଛି ଏବଂ ଡିସେମ୍ବର 31, 2020 ତାରିଖ ପର୍ଯ୍ୟନ୍ତ ଘୁଞ୍ଚାଯାଇଥିବା ତାରିଖ ପାରା 3ରେ ସୂଚନା ଦିଆଯାଇଛି ।
ଉପଯୁକ୍ତ ସମୟରେ ଏ ସଂପର୍କରେ ବିଧିବଦ୍ଧ ବିଜ୍ଞପ୍ତି ପ୍ରକାଶ ପାଇବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁଜୁରାଟର ପ୍ରତିଷ୍ଠା ଦିବସ ଅବସରରେ ଗୁଜୁରାଟର ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜୁରାଟର ପ୍ରତିଷ୍ଠା ଦିବସ ଅବସରରେ ଗୁଜୁରାଟର ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଗୁଜୁରାଟର ପ୍ରତିଷ୍ଠା ଦିବସରେ ଗୁଜରାଟର ଲୋକଙ୍କୁ ମୋର ଶୁଭେଚ୍ଛା । ମହାତ୍ମା ଗାନ୍ଧୀ, ସର୍ଦ୍ଦାର ପଟେଲ ଏବଂ ଅନ୍ୟାନ୍ୟ ମହାନ ବ୍ୟକ୍ତିଙ୍କ ଆଦର୍ଶରେ ଅନୁପ୍ରାଣିତ ହୋଇ ଗୁଜୁରାଟର ଲୋକମାନେ ସେମାନଙ୍କର ବିବିଧ ସଫଳତା ପାଇଁ ପ୍ରଶଂସିତ ହେଉଛନ୍ତି । ଗୁଜରାଟ ଆଗାମୀ ବର୍ଷରେ ଅଗ୍ରଗତି ଜାରି ରଖୁ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମୁମ୍ବାଇ ଠାରେ ଭାରତ ରତ୍ନ ଲତା ମଙ୍ଗେଶକରଙ୍କୁ ପ୍ରଧାନମନ୍ତ୍ରୀ ଶେଷ ସମ୍ମାନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମୁମ୍ବାଇ ଠାରେ ଭାରତ ରତ୍ନ ଲତା ମଙ୍ଗେଶକରଙ୍କୁ ଶେଷ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମୁମ୍ବାଇ ଠାରେ ଲତା ଦିଦିଙ୍କୁ ମୋର ଶେଷ ସମ୍ମାନ ପ୍ରଦାନ କରିଛି । https://t.co/3oKNLaMySB"
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଯୁବା ସଙ୍ଗମର ଆବେଗକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସାମର ଛାତ୍ରମାନେ ଗୁଜୁରାଟର ଆନନ୍ଦରେ ଥିବା ଅମୁଲ ସମବାୟ ଦୁଗ୍ଧ କାରଖାନା ପରିଦର୍ଶନ କରୁଥିବା ଯୁବା ସଙ୍ଗମର ଆବେଗକୁ ପ୍ରଶଂସା କରିଛନ୍ତି ।
ଆସାମର ତେଜପୁର ସାଂସଦ ପଲବ ଲୋଚନ ଦାସଙ୍କ ଏକ ଟୁଇଟ୍ର ଉତ୍ତରରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଏହିପରି ସୁଯୋଗ ଆମ ଯୁବକମାନଙ୍କୁ ବିବିଧ ସଂସ୍କୃତିକୁ ଖୋଜିବା ଏବଂ ଭାରତର ବିଭିନ୍ନ ଦିଗକୁ ବୁଝିବାରେ ସକ୍ଷମ କରିଥାଏ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଓଡିଏଫ+ ମଡେଲ ବର୍ଗ ହାସଲ କରିଥିବା ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ, ଲାକ୍ଷାଦ୍ୱୀପ, ଦାଦ୍ରା ଓ ନଗର ହାଭେଲିକୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ସ୍ୱଚ୍ଛ ଭାରତ ନିର୍ମାଣ ପାଇଁ ଉଲ୍ଲେଖନୀୟ ପ୍ରତିବଦ୍ଧତା ପ୍ରଦର୍ଶନ ପାଇଁ କେନ୍ଦ୍ରଶାସିତ ଅଞ୍ଚଳ ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ, ଲାକ୍ଷାଦ୍ୱୀପ, ଦାଦ୍ରା ଓ ନଗର ହାଭେଲିକୁ ପ୍ରଶଂସା କରିଛନ୍ତି ।
ମାତ୍ର ଏକ ବର୍ଷ ମଧ୍ୟରେ ଓଡିଏଫ+ ଗାଁଗୁଡିକର ସଂଖ୍ୟାରେ ପ୍ରାୟ ପାଞ୍ଚ ଗୁଣ ବୃଦ୍ଧି ସମ୍ପର୍କରେ କେନ୍ଦ୍ର ମନ୍ତ୍ରୀ ଶ୍ରୀ ଗଜେନ୍ଦ୍ର ସିଂହ ଶେଖାୱତଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ, ଲାକ୍ଷାଦ୍ୱୀପ, ଦାଦ୍ରା ଓ ନଗର ହାଭେଲି ତଥା ଦାମନ ଓ ଦିଉ ବାସିନ୍ଦାଙ୍କ ପାଇଁ ଗର୍ବିତ । ସ୍ୱଚ୍ଛ ଭାରତ ନିର୍ମାଣ ପାଇଁ ସେମାନେ ଉଲ୍ଲେଖନୀୟ ପ୍ରତିବଦ୍ଧତା ପ୍ରଦର୍ଶନ କରିଛନ୍ତି ।”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କେନ୍ଦ୍ରୀୟ ଔଷଧ ମାନ ନିୟନ୍ତ୍ରଣ ସଂଗଠନ ଏବଂ ରାଜ୍ୟ ଔଷଧ ନିୟନ୍ତ୍ରଣ ପ୍ରଶାସନ ପକ୍ଷରୁ ମିଳିତ ଔଷଧ ନିର୍ମାଣ ସଂସ୍ଥାର ନିରୀକ୍ଷଣ
ଏସ୍ଓପି ଅନୁସାରେ ସମଗ୍ର ଦେଶରେ ହେଉଛି ମିଳିତ ତଦନ୍ତ
ଦୁଇଜଣ ଯୁଗ୍ମ ଔଷଧ ନିୟନ୍ତ୍ରକଙ୍କ ଦ୍ୱାରା ସିଡିଏସ୍ସିଓି ରେ ଗଠିତ କମିଟି ତଦନ୍ତ ପ୍ରକ୍ରିୟା, ଖବର ପ୍ରଦାନ ଓ ପରିବର୍ତ୍ତୀ କାର୍ଯ୍ୟାନୁଷ୍ଠାନର ତଦାରଖ କରିବ
କେନ୍ଦ୍ର ସ୍ୱାସ୍ଥ୍ୟ, ପରିବାର କଲ୍ୟାଣ, ରସାୟନ ଓ ସାର ମନ୍ତ୍ରୀଙ୍କ ନିର୍ଦ୍ଦେଶକ୍ରମେ କେନ୍ଦ୍ରୀୟ ଔଷଧମାନ ନିୟନ୍ତ୍ରଣ ସଂଗଠନ  ରାଜ୍ୟ ଔଷଧ ନିୟନ୍ତ୍ରଣ ପ୍ରଶାସନ ସହ କେତେକ ଚିହ୍ନିତ ଔଷଧ ନିର୍ମାଣକାରୀ ସଂସ୍ଥା ଉପରେ ମିଳିତ ତଦନ୍ତ ଜାରି ରଖିଛନ୍ତି ।
ଏସ୍ଓପି ଅନୁଯାୟୀ ଏହି ମିଳିତ ଯାଞ୍ଚ ଦେଶବ୍ୟାପୀ କରାଯାଉଛି । ଦୁଇଜଣ ଯୁଗ୍ମ ଔଷଧ ନିୟନ୍ତ୍ରକଙ୍କୁ ନେଇ ଏହି କମିଟି ଗଠନ କରାଯାଇଛି । ଏହି କମିଟି ୧୯୪୦ ଔଷଧ ଓ ପ୍ରସାଧନ ଆଇନ, ୧୯୪୦ ଓ ତତ୍ ସଂଲଗ୍ନ ନିୟମାବଳୀକୁ ଭିତ୍ତିକରି ଯେଉଁ ତଦନ୍ତ ରିପୋର୍ଟ ଦେବେ ତାର ଅନୁଧ୍ୟାନ କରିବ । ଦେଶରେ ତିଆରି ହେଉଥିବା ଔଷଧପତ୍ରର ଗୁଣାବତ୍ତା ଏହା ଦ୍ୱାରା ସୁନିଶ୍ଚିତ ହେବ ।
ତଦନ୍ତ ପୂର୍ବରୁ ଚିହ୍ନଟ ହୋଇଥିବା ନିମ୍ନମାନ ଓ ଭେଜାଲ ଔଷଧ ପ୍ରସ୍ତୁତକାରୀ ୟୁନିଟ୍ଗୁଡିକ ଉପରେ ଏହି ଦେଶବ୍ୟାପୀ ଚଢଉ କରାଯିବ ।
ଔଷଧପତ୍ର ନିୟନ୍ତ୍ରଣର ଉଦ୍ଦେଶ୍ୟ ହେଉଛି ସାରା ଦେଶରେ ନିରାପଦ, କାର୍ଯ୍ୟକ୍ଷମ ଓ ଗୁଣାତ୍ମକ ଔଷଧପତ୍ର ଉପଲବ୍ଧ କରାଇବା । ଔଷଧ ଓ ପ୍ରସାଧନ ଆଇନ ୧୯୪୦ ଓ ତତ୍ ସଂଲଗ୍ନ ନିୟମାବଳୀ ଔଷଧ ନିର୍ମାଣ କମ୍ପାନୀଗୁଡିକ ସଠିକ୍ ଅନୁସରଣ କରୁଛନ୍ତି କି ନିାହଁ, ତାହା ସୁନିଶ୍ଚିତ କରିବା ହେଉଛି ଔଷଧ ନିୟନ୍ତ୍ରଣ ପ୍ରଶାସନର କାର୍ଯ୍ୟ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ତରପ୍ରଦେଶର ଅଯୋଧ୍ୟାରେ ଭଗବାନ୍ ଶ୍ରୀ ରାମଲାଲା ବିରାଜମାନଙ୍କ ଦର୍ଶନ ଏବଂ ପୂଜା କରିଛନ୍ତି ପ୍ରଧାନମନ୍ତ୍ରୀ
ଶ୍ରୀ ରାମ ଜନ୍ମଭୂମି ତୀର୍ଥ କ୍ଷେତ୍ର ସ୍ଥାନ ଅନୁଧ୍ୟାନ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୀପାବଳି ଅବସରରେ ଉତ୍ତରପ୍ରଦେଶର ଅଯୋଧ୍ୟା ଗସ୍ତ କରି ଆଜି ଭଗବାନ ଶ୍ରୀ ରାମଲାଲା ବିରାଜମାନଙ୍କ ଦର୍ଶନ ଏବଂ ପୂଜା କରିଥିଲେ । ପ୍ରଧାନମନ୍ତ୍ରୀ ଶ୍ରୀ ରାମ ଜନ୍ମଭୂମି ତୀର୍ଥ କ୍ଷେତ୍ର ସ୍ଥାନ ଯାଞ୍ଚ କରିଥିଲେ । ସେ ମନ୍ଦିର ପରିସରରେ ଶ୍ରମିକଙ୍କ ସମେତ ପବିତ୍ର ପ୍ରକଳ୍ପ ସହିତ ଜଡିତ ଲୋକଙ୍କ ସହ ମଧ୍ୟ ଆଲୋଚନା କରିଥିଲେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଣ୍ଡ୍ର୍ୟୁ ୟୁଲ୍ ଆଣ୍ଡ କମ୍ପାନୀ ଲିମିଟେଡ୍ ଦ୍ୱାରା ଚା’ ରପ୍ତାନୀରେ ୪୩୧% ବୃଦ୍ଧିକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦି ଚା’ ରପ୍ତାନୀରେ ୪୩୧% ବୃଦ୍ଧି ପାଇଁ ଭାରୀ ଉଦ୍ୟୋଗ ମନ୍ତ୍ରଣାଳୟ ଅଧୀନରେ ଥିବା ଆଣ୍ଡ୍ର୍ୟୁ ୟୁଲ୍ ଆଣ୍ଡ କମ୍ପାନୀକୁ ଆଜି ପ୍ରଶଂସା କରିଛନ୍ତି ।
କେନ୍ଦ୍ରମନ୍ତ୍ରୀ ଡ. ମହେନ୍ଦ୍ର ନାଥ ପାଣ୍ଡେଙ୍କ ଏକ ଟୁଇଟର ଉତ୍ତର ଦେଇ ପ୍ରଧାନମନ୍ତ୍ରୀ ଟୁଇଟ କରିଛନ୍ତି:
‘ବହୁତ ବହୁତ ଶୁଭେଚ୍ଛା! ଆତ୍ମନିର୍ଭର ଭାରତର ସଂକଳ୍ପର ସିଦ୍ଧି ଦିଗରେ ଏହା ଏକ ବଡ଼ ଉପଲବ୍ଧି ।’
SR
(
ପ୍ରତିରକ୍ଷା ମନ୍ତ୍ରଣାଳୟ
ୟୁଭି ବିଶୋଧକ ଟାୱାର ବିକଶିତ କଲା ଡିଆରଡିଓ
ପ୍ରତିରକ୍ଷା ଗବେଷଣା ଓ ବିକାଶ ସଂସ୍ଥାନ  ଅଧିକ ସଂକ୍ରମଣ ପ୍ରବଣ କ୍ଷେତ୍ରଗୁଡ଼ିକରେ ଶୀଘ୍ର ଓ ରାସାୟନିକ ମୁକ୍ତ ବିଶୋଧନ ପାଇଁ ଏକ ଅଲଟ୍ରା ଭାଓଲେଟ  ବିଶୋଧକ ଟାୱାର ବିକଶିତ କରିଛି ।
ୟୁଭି ବ୍ଲାଷ୍ଟର ନାମକ ଏହି ଉପକରଣଟି ଏକ ୟୁଭି ଆଧାରିତ କ୍ଷେତ୍ର ସାନିଟାଇଜର । ଏହାର ଡିଜାଇନ ଓ ବିକାଶ କରିଛନ୍ତି ଡିଆରଡିଓର ଦିଲ୍ଲୀସ୍ଥିତ ପ୍ରୟୋଗଶାଳା ଲେଜର ସାଇନ୍ସ ଆଣ୍ଡ ଟେକ୍ନୋଲଜି ସେଣ୍ଟର  । ଗୁରୁଗ୍ରାମର ଏମ/ଏସ ନିଉ ଏଜ ଇନଷ୍ଟ୍ରୁମେଣ୍ଟ ଆଣ୍ଡ ମ୍ୟାଟେରିଆଲ୍ସ ପ୍ରାଇଭେଟ ଲିମିଟେଡ ଏହି କାମରେ ସହାୟତା କରିଥିଲା ।
ୟୁଭି ବ୍ଲାଷ୍ଟର ପ୍ରୟୋଗଶାଳା ଓ ଅଫିସରେ ଥିବା ବୈଦ୍ୟୁତିକ ଉପକରଣ, କମ୍ପ୍ୟୁଟର ଓ ଅନ୍ୟ ଗ୍ୟାଜେଟ୍ସ ଭଳି ଉଚ୍ଚ ବୈଷୟିକ ଉପକରଣ ପାଇଁ ଖୁବ ଉପଯୋଗୀ । ଏଗୁଡ଼ିକର ବିଶୋଧନ ପାଇଁ ରାସାୟନିକ ପ୍ରକ୍ରିୟା ଅନୁକୂଳ ହୋଇନଥାଏ । ଲୋକେ ଅଧିକ ଯାତାୟତ କରୁଥିବା କ୍ଷେତ୍ର ଯେପରିକି ବିମାନ ବନ୍ଦର, ଶପିଂ ମଲ୍, ମେଟ୍ରୋ, ହୋଟେଲ କାରଖାନା, ଅଫିସ ଆଦିରେ ଏହି ଉତ୍ପାଦଟି ବେଶ ଉପଯୋଗୀ ।
ୟୁଭି ଆଧାରିତ କ୍ଷେତ୍ର ସାନିଟାଇଜରକୁ ୱାଇଫାଇ ଲିଙ୍କ୍ ବ୍ୟବହାର କରି ଲ୍ୟାପଟପ/ ମୋବାଇଲ ମାଧ୍ୟମରେ ରିମୋଟ ପରିଚାଳନା ଦ୍ୱାରା ବ୍ୟବହାର କରା ଯାଇପାରିବ । ଏହି ଉପକରଣରେ 360 ଡିଗ୍ରୀ ପ୍ରଜ୍ୱଳନ ପାଇଁ 254 ଏନଏମ ୱେଭଲେନ୍ଥରେ ଛଅଟି ଲ୍ୟାମ୍ପ ଥାଏ, ଯେଉଁଥିରେ ପ୍ରତ୍ୟେକ ଲ୍ୟାମ୍ପର କ୍ଷମତା 43 ୱାଟ ୟୁଭି-ସି ପାୱାର । ଗୋଟିଏ କୋଠରୀର ବିଭିନ୍ନ ସ୍ଥାନରେ ଉପକରଣ ଲଗାଇ ପ୍ରାୟ 12x12 ଫୁଟ ଆକାରର କୋଠରୀକୁ ପ୍ରାୟ 10 ମିନିଟ ଓ 400 ବର୍ଗ ଫୁଟର କୋଠରୀକୁ 30 ମିନିଟ ମଧ୍ୟରେ ବିଶୋଧନ କରାଯାଇପାରିବ ।
ଅଚାନକ କୋଠରୀ ଖୋଲିଗଲେ କିମ୍ବା ମାନବୀୟ ହସ୍ତକ୍ଷେପ ହେଲେ ଏହି ସାନିଟାଇଜର ଆପେ ବନ୍ଦ ହୋଇଯାଏ । ଉତ୍ପାଦଟିର ଆଉ ଏକ ବିଶେଷତ୍ୱ ହେଲା ହାତରେ ହୋଇ ପାରୁଥିବା ପରିଚାଳନା ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଅନ୍ତର୍ଜାତୀୟ ପରିବାର ନିୟୋଜନ ସମ୍ମିଳନୀରେ ପରିବାର ନିୟୋଜନ ନେତୃତ୍ବରେ ଉତ୍କୃଷ୍ଟତା  ପୁରସ୍କାର 2022 ଜିତିଲା ଭାରତ
ଏକମାତ୍ର ଦେଶ ଭାବେ ‘କଣ୍ଟ୍ରି’ ବର୍ଗରେ ଏହି ପୁରସ୍କାର ପାଇଲା ଭାରତ
ଏହି ପୁରସ୍କାର ଆଧୁନିକ ଗର୍ଭନିରୋଧକ ଉପାୟ ପ୍ରସାରରେ ସୁଧାର ଆଣିବା ତଥା ଏହାକୁ ଗ୍ରହଣ କରିବାର କାର୍ଯ୍ୟକୁ ସୁନିଶ୍ଚିତ କରିବା ସହିତ ପରିବାର ନିୟୋଜନର ଆବଶ୍ୟକତାକୁ ମହତ୍ତ୍ବପୂର୍ଣ୍ଣ ଭାବରେ ପୂରଣ କରିବାରେ ଭାରତର ଉପଲବ୍ଧିକୁ ସ୍ବୀକୃତି ପ୍ରଦାନ କରିବା ସହିତ ତାହାର ପ୍ରଶଂସା କରିଛି
ଆଧୁନିକ ପରିବାର ନିୟୋଜନ ଉପାୟ ପ୍ରସାରରେ ସୁଧାର ଆଣିବା ପାଇଁ ଦେଶର ପ୍ରଚେଷ୍ଟାରେ ହୋଇଥିବା ଗୁରୁତ୍ବପୂର୍ଣ୍ଣ ପ୍ରଗତି ଏବଂ ମାନ୍ୟତା ଭାବରେ ଭାରତ ହିଁ ଏକମାତ୍ର ଦେଶ ଭାବେ ଥାଇଲାଣ୍ଡର ପଟାୟା ସହରରେ ଆୟୋଜିତ ଅନ୍ତର୍ଜାତୀୟ ପରିବାର ନିୟୋଜନ ସମ୍ମିଳନୀରେ ‘କଣ୍ଟ୍ରି’ ଶ୍ରେଣୀରେ ପରିବାର ନିୟୋଜନ ନେତୃତ୍ବରେ ଉତ୍କୃଷ୍ଟତା  ପୁରସ୍କାର – 2022 ହାସଲ କରିଛି।
ପରିବାର ନିୟୋଜନରେ ସୁଧାର ପାଇଁ ଭାରତର ଉଲ୍ଲେଖନୀୟ ପ୍ରଚେଷ୍ଟାକୁ ପ୍ରଶଂସା କରି ସ୍ବାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡାକ୍ତର ମନସୁଖ ମାଣ୍ଡଭିୟ ନିଜର ସନ୍ତୋଷ ପ୍ରକାଶ କରି ଟ୍ବିଟ୍ ମାଧ୍ୟମରେ କହଛନ୍ତି :
ଭାରତ @ICFP2022 ଦ୍ବାରା ପ୍ରତିଷ୍ଠିତ ଇଏକ୍ସସିଇଏଲ୍ଏଲ୍ ପୁରସ୍କାର – ପରିବାର ନିୟୋଜନରେ ନେତୃତ୍ବ ହାସଲ କରିଛି। ଏହି ପୁରସ୍କାର ସଠିକ୍ ସୂଚନା ଏବଂ ବିଶ୍ବସନୀୟ ସେବା ଉପରେ ଆଧାରିତ ଗୁଣବତ୍ତାପୂର୍ଣ୍ଣ ପରିବାର ନିୟୋଜନ ବିକଳ୍ପ ପର୍ଯ୍ୟନ୍ତ ପହଞ୍ଚକୁ ସୁନିଶ୍ଚିତ କରିବା ପାଇଁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଜିଙ୍କ ନେତୃତ୍ବରେ ଭାରତର ପ୍ରଚେଷ୍ଟାକୁ ମାନ୍ୟତା ପ୍ରଦାନ କରିଥାଏ।
ଭାରତ କେବଳ ପହଞ୍ଚକୁ ଉନ୍ନତ କରି ନାହିଁ ବରଂ ଆଧୁନିକ ଗର୍ଭନିରୋଧକ ପ୍ରଣାଳୀକୁ ଗ୍ରହଣ କରିବାରେ ମଧ୍ୟ ଗୁରୁତ୍ବପୂର୍ଣ୍ଣ ଉପଲବ୍ଧି ହାସଲ କରିଛି, ଯଦ୍ଦ୍ବାରା ଦମ୍ପତ୍ତିଙ୍କୁ ପରିବାର ନିୟୋଜନ ବିଷୟରେ ସୂଚୀତ କରାଯାଇଥିବା ବିକଳ୍ପକୁ ଗ୍ରହଣ କରିବା ଦିଗରେ ସହାୟତା ମିଳିଛି। ଏହି ବିଷୟ ରାଷ୍ଟ୍ରୀୟ ପରିବାର ସ୍ବାସ୍ଥ୍ୟ ସର୍ବେକ୍ଷଣ  ପରିସଂଖ୍ୟାନରେ ଦେଖା ଯାଇଚି। ଏନଏଫଏଚଏସ-5 ର ପରିସଂଖ୍ୟାନ ଅନୁସାରେ ଏନଏଫଏଚଏସ-4 ତୁଳନାରେ ଦେଶରେ ସମଗ୍ର ଗର୍ଭନିରୋଧକ ବ୍ୟାପକତା ହାର  ବୃଦ୍ଧି ହୋଇ 54 ପ୍ରତିଶତରୁ 67 ପ୍ରତିଶତରେ ପହଞ୍ଚି ଯାଇଛି। ସେହିଭଳି, ପରିବାର ନିୟୋଜନର ଅପୂରଣୀୟ ଆବଶ୍ୟକତା ହ୍ରାସ ପାଇଁ 13 ପ୍ରତିଶତରୁ 9 ପ୍ରତିଶତ ହୋଇଯାଇଛି। ଏହାର ଅନ୍ତରାଳରେ ଅପୂରଣୀୟ ଆବଶ୍ୟକତା ହ୍ରାସ ହୋଇ 10 ପ୍ରତିଶତରୁ ମଧ୍ୟ କମ୍ ହୋଇ ଯାଇଛି।
ଭାରତରେ ଏବେ ନିକଟରେ 15-49 ବୟସ ବର୍ଗରେ ବର୍ତ୍ତମାନ ବିବାହିତ ମହିଳାମାନଙ୍କର ପରିବାର ନିୟୋଜନ ପାଇଁ ସମୁଦାୟ ‘ଡିମାଣ୍ଡ ସାଟିସଫାଏଡ୍’ ଯାହା 2015-16 ରେ 66 ପ୍ରତିଶତ ଥିଲା, ତାହା ବୃଦ୍ଧି ପାଇ 2019-21 ରେ 76 ପ୍ରତିଶତ ହୋଇ ଯାଇଛି ଯାହାକି 2030ର ବିଶ୍ବ ସ୍ତରରେ ନିର୍ଦ୍ଧାରିତ 75 ର ଏସଡିଜି ଲକ୍ଷ୍ୟକୁ ପୂର୍ବରୁ ଅତିକ୍ରମ କରିସାରିଛି। ସରକାରଙ୍କ ଆଧୁନିକ ଗର୍ଭନିରୋଧକ ପର୍ଯ୍ୟନ୍ତ ସହଜ ଏବଂ ସୁଲଭ ପହଞ୍ଚକୁ ଉନ୍ନତ କରିବା ଉପରେ ଏହା ଧ୍ୟାନ ଦେବ । ଏହି ତଥ୍ୟରେ ପରିଲକ୍ଷିତ ହୋଇଥାଏ ଯେ ଏନଏଫଏଚଏସ-5 ର ପରିସଂଖ୍ୟାନ ଅନୁସାରେ, 68 ପ୍ରତିଶତ ଆଧୁନିକ ଗର୍ଭନିରୋଧକ ପ୍ରଣାଳୀ ଗ୍ରହଣ କରୁଥିବା ଏପରି ଉପାୟ ସାର୍ବଜନିକ ସ୍ବାସ୍ଥ୍ୟ କ୍ଷେତ୍ରରୁ ହିଁ ପ୍ରାପ୍ତ କରୁଛନ୍ତି। ପରିବାର ନିୟୋଜନରେ ପୂରଣ ହୋଇନଥିବା ଆବଶ୍ୟକତାକୁ କମ୍ କରିବା ପାଇଁ ସରକାର ପ୍ରମୁଖ କାର୍ଯ୍ୟକ୍ରମ ମଧ୍ୟରୁ ଗୋଟିଏ ମିଶନ୍ ପରିବାର ବିକାଶ ମଧ୍ୟ ଏହି ସମଗ୍ର ସୁଧାରରେ ଏକ ଗୁରୁତ୍ବପୂର୍ଣ୍ଣ କାରକ ଅଟେ।
ପରିବାର ନିୟୋଜନକୁ ଉନ୍ନତ କରିବା ପାଇଁ ଭାରତର ପ୍ରଚେଷ୍ଟା ମହିଳା ଏବଂ ମାତୃ ସ୍ବାସ୍ଥ୍ୟ ଉପରେ ଏସଡିଜି ଲକ୍ଷ୍ୟକୁ ହାସଲ କରିବାର ଦିଗରେ ଦେଶରେ ହୋଇଥିବା ପ୍ରଗତିକୁ ଦର୍ଶାଇଥାଏ।
ଆନ୍ତର୍ଜାତୀୟ ପରିବାର ନିୟୋଜନ ସମ୍ମେଳନ  ବିଶ୍ବ ପ୍ରଜନନ ସ୍ବାସ୍ଥ୍ୟ ସମୁଦାୟ ପାଇଁ କୌଶଳଗତ ପଏଣ୍ଟ ଭାବରେ କାର୍ଯ୍ୟ କରୁଛି, ଯାହା ବିଶ୍ବ ସ୍ତରରେ 120 ରୁ ଅଧିକ ଦେଶ, ସଙ୍ଗଠନ ଏବଂ ବ୍ୟକ୍ତିମାନଙ୍କୁ ବିଶ୍ବ ମଞ୍ଚ ପ୍ରଦାନ କରୁଛି, ଯଦ୍ବାରା ପରିବାର ନିୟୋଜନ ଏବଂ ପ୍ରଜନନ ସ୍ବାସ୍ଥ୍ୟ ଉପରେ ବିଶ୍ବର ସବୁଠାରୁ ବଡ଼ ବୈଜ୍ଞାନିକ ସମ୍ମିଳନୀ ଭାବରେ ମହତ୍ତ୍ବପୂର୍ଣ୍ଣ ପ୍ରତିବଦ୍ଧତା କରାଯାଇପାରିବ ଏବଂ ଉପଲବ୍ଧିର ପାଳନ କରାଯାଇପାରିବ। ଏହି ଆୟୋଜନରେ 3500 ରୁ ଅଧିକ ପ୍ରତିନିଧିମାନେ ବ୍ୟକ୍ତିଗତ ଭାବରେ ଓ ହଜାର ହଜାର ସଂଖ୍ୟାରେ ଭର୍ଚୁଆଲ୍ ଭାବରେ ମଧ୍ୟ ସାମିଲ୍ ହୋଇଥିଲେ।
ପରିବେଶ ଓ ଜଙ୍ଗଲ ମନ୍ତ୍ରଣାଳୟ
ଦେଶ ପାଇଁ ଗର୍ବର ମୁହୂର୍ତ୍ତ; ସରକାର ସୁପାରିଶ କରିଥିବା ସମସ୍ତ 8ଟି ବେଳାଭୂମିକୁ ଆନ୍ତର୍ଜାତିକ ବ୍ଲୁ ଫ୍ଲାଗ ପ୍ରମାଣପତ୍ର : ଶ୍ରୀ ପ୍ରକାଶ ଜାଭଡେକର
ଓଡ଼ିଶାର ପୁରୀ ଗୋଲଡେନ ବିଚ ସାମିଲ
ଦେଶର 5ଟି ରାଜ୍ୟ ଓ 2ଟି କେନ୍ଦ୍ରଶାସିତ ଅଞ୍ଚଳରେ ଥିବା 8ଟି ବେଳାଭୂମିକୁ ୟୁଏନଇପି, ୟୁଏନଡବ୍ଲୁଟିଓ, ଏଫଇଇ, ଆଇୟୁସିଏନର ସୁନାମଧନ୍ୟ ସଦସ୍ୟମାନଙ୍କୁ ନେଇ ଗଠିତ ଆନ୍ତର୍ଜାତିକ ବିଚାରକମଣ୍ଡଳୀ ବ୍ଲୁ ଫ୍ଲାଗ ସମ୍ମାନ ପ୍ରଦାନ କରିଛନ୍ତି । ଦେଶପାଇଁ ଏହା ଏକ ଗର୍ବର ମୂହୁର୍ତ୍ତ ବୋଲି କେନ୍ଦ୍ର ଜଙ୍ଗଲ ପରିବେଶ ଓ ଜଳବାୟୁ ପରିବର୍ତ୍ତନ ମନ୍ତ୍ରୀ ଶ୍ରୀ ପ୍ରକାଶ ଜାଭଡେକର କହିଛନ୍ତି । ଯେଉଁ ବେଳାଭୂମିକୁ ବ୍ଲୁ ଫ୍ଲାଗ ସମ୍ମାନରେ ସମ୍ମାନିତ କରାଯାଇଛି, ସେଗୁଡିକ ହେଲା – ଶିବରାଜପୁର , ଘୋଗଲା , କାଶରକୋଡ ଏବଂ ପଡୁବିଦ୍ରି , କାପାଡ , ରୁଷିକୋଣ୍ଡା , ଗୋଲ୍ଡେନ  ଏବଂ ରାଧାନଗର  । ଉପକୂଳ ଅଞ୍ଚଳରେ ପ୍ରଦୂଷଣ ନିୟନ୍ତ୍ରଣ ପାଇଁ ଭାରତ ଆନ୍ତର୍ଜାତିକ ବିଚାରକମଣ୍ଡଳୀ ଦ୍ଵାରା ତୃତୀୟ ପୁରସ୍କାର ହାସଲ କରିଛି । “ଏକାବେଳେକେ 8ଟି ବେଳାଭୂମି ବ୍ଲୁ ଫ୍ଲାଗ ସମ୍ମାନ ପାଇବା ଏକ ଅସାଧାରଣ କୃତିତ୍ଵ”, ବୋଲି କେନ୍ଦ୍ର ପରିବେଶ, ଜଙ୍ଗଲ ଓ ଜଳବାୟୁ ପରିବର୍ତ୍ତନ ମନ୍ତ୍ରୀ ଏକ ଟ୍ଵିଟ ଜରିଆରେ ପ୍ରକାଶ କରିବା ସହ ଏହା ଭାରତର ନିରନ୍ତର ବିକାଶ ଓ ସଂରକ୍ଷଣ ଦିଗରେ ଏକ ବିଶ୍ଵ ସ୍ୱୀକୃତି ବୋଲି କହିଛନ୍ତି । ଅନ୍ୟ ଏକ ଟ୍ଵିଟ ଜରିଆରେ ଶ୍ରୀ ଜାଭଡେକର କହିଛନ୍ତି ଯେ, ଏସୀୟ-ପ୍ରଶାନ୍ତ ମହାସାଗରୀୟ ଅଞ୍ଚଳରେ ଭାରତ ପ୍ରଥମ ଦେଶ ଯିଏକି ଦୁଇ ବର୍ଷ ସମୟ ମଧ୍ୟରେ ଏଭଳି କୃତିତ୍ଵର ଅଧିକାରୀ ହୋଇପାରିଛି । ଏସିଆ ମହାଦେଶରୁ ଜାପାନ, ଦକ୍ଷିଣ କୋରିଆ ଏବଂ ୟୁଏଇ କେବଳ ଏହି ବ୍ଲୁ ଫ୍ଲାଗ ବେଳାଭୂମି ପୁରସ୍କାର ପାଇଛନ୍ତି, ତେବେ ସେମାନେ 5ରୁ 6 ବର୍ଷ ମଧ୍ୟରେ ଏହା ହାସଲ କରିଥିଲେ । ଭାରତ ବର୍ତ୍ତମାନ ବିଶ୍ଵର 50ଟି ବ୍ଲୁ ଫ୍ଲାଗ ଦେଶ ମଧ୍ୟରେ ସାମିଲ ହୋଇପାରିଛି ଏବଂ ଆସନ୍ତା 5 ବର୍ଷ ମଧ୍ୟରେ ଦେଶର 100ଟି ବେଳାଭୂମିକୁ ଏଥିରେ ଅନ୍ତର୍ଭୁକ୍ତ କରିବା ପାଇଁ ଯୋଜନା ପ୍ରସ୍ତୁତ କରିଛି । ଦେଶ 2018ରେ ଏହି ବୃହତ ବେଳାଭୂମି ପ୍ରକଳ୍ପ ବିକାଶ କାର୍ଯ୍ୟ ହାତକୁ ନେଇଥିଲା ଏବଂ ଚଳିତ ବର୍ଷର ପର୍ଯ୍ୟଟନ ଋତୁ ପୂର୍ବରୁ 8ଟି ବେଳାଭୂମି ପାଇଁ ପ୍ରମାଣପତ୍ର ହାସଲ କରିପାରିଛି । ଏସଆଇସିଓଏମ, ଏମଓଇଏଫସିସି ଦେଶର ଉପକୂଳ ଅଞ୍ଚଳରେ ନିରନ୍ତର ବିକାଶ ପାଇଁ ବେଳାଭୂମି ପରିବେଶ ଏବଂ ସୌନ୍ଦର୍ଯ୍ୟବୃଦ୍ଧି ପରିଚାଳନା , ସମନ୍ଵିତ ବେଳାଭୂମି ଅଞ୍ଚଳ ପରିଚାଳନା ପ୍ରକଳ୍ପ  ଅଧୀନରେ କରାଯାଇଥିଲା । ଅନ୍ତର୍ଜାତୀୟ ପରିବେଶ ଛାପ ଥିବା ବ୍ଲୁ ଫ୍ଲାଗ ସମ୍ମାନ ପାଇବା ଉଦ୍ଦେଶ୍ୟରେ ଏହି ପରିକଳ୍ପନା କରାଯାଇଥିଲା । ଡେନମାର୍କର ପରିବେଶ ଶିକ୍ଷା ପ୍ରତିଷ୍ଠାନ  ପକ୍ଷରୁ ଏହି ସମ୍ମାନ ପ୍ରଦାନ କରାଯାଇଥାଏ ।
ବେଳାଭୂମି ଓ ଏହାର ଜଳରାଶିକୁ ପ୍ରଦୂଷଣରୁ ରକ୍ଷା କରିବା, ବେଳାଭୂମିରେ ଥିବା ସୁବିଧା ସୁଯୋଗଗୁଡିକର ନିରନ୍ତର ବିକାଶ, ବେଳାଭୂମି ପରିବେଶ ଓ ପ୍ରାକୃତିକ ସମ୍ପଦରାଜିର ସୁରକ୍ଷା ହେଉଛି ବିମ୍ସ କାର୍ଯ୍ୟକ୍ରମର ମୂଳଲକ୍ଷ୍ୟ । ଏହାର ସୁରକ୍ଷା ଦାୟିତ୍ଵରେ ଥିବା ସ୍ଥାନୀୟ କର୍ତ୍ତୃପକ୍ଷ ଓ ଅଂଶୀଦାରମାନଙ୍କୁ ସଫାସୁତୁରା, ନିରାପତ୍ତା ନେଇ ସଚେତନ କରାଇବା ଓ ପର୍ଯ୍ୟଟକମାନଙ୍କୁ ବେଳାଭୂମି ପର୍ଯ୍ୟଟନର ଆଇନକାନୁନ ସମ୍ପର୍କରେ ଅବଗତ କରାଇବା ମଧ୍ୟ ଅନ୍ତର୍ଭୁକ୍ତ । ଏହି କାର୍ଯ୍ୟକ୍ରମ ବେଳାଭୂମି ପର୍ଯ୍ୟଟନକୁ ଉତ୍ସାହିତ କରିବା ସହ ପ୍ରକୃତିର ସୁରକ୍ଷା ଉପରେ ମଧ୍ୟ ଗୁରୁତ୍ଵାରୋପ କରିଥାଏ ।
କ୍ୟାବିନେଟ
ଭାରତୀୟ ଔଷଧ ଏବଂ ହୋମିଓପାଥି  ଲାଗି ଆୟୁଷ ମନ୍ତ୍ରଣାଳୟ ଅଧୀନସ୍ଥ କାର୍ଯ୍ୟାଳୟ ଭାବେ ଔଷଧକୋଷ ଆୟୋଗ ପ୍ରତିଷ୍ଠାକୁ କ୍ୟାବିନେଟ ମଞ୍ଜୁରି
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଭାରତୀୟ ଔଷଧ ଏବଂ ହୋମିଓପାଥି  ଲାଗି ଆୟୁଷ ମନ୍ତ୍ରଣାଳୟ ଅଧୀନସ୍ଥ କାର୍ଯ୍ୟାଳୟ ଭାବେ ଔଷଧକୋଷ ଆୟୋଗ ପ୍ରତିଷ୍ଠା ପ୍ରସ୍ତାବକୁ ମଞ୍ଜୁରି ଦେଇଛନ୍ତି । ଏହି ମଞ୍ଜୁରି ମାଧ୍ୟମରେ ଗାଜିଆବାଦରେ 1975ରେ ପ୍ରତିଷ୍ଠିତ ଦୁଇଟି କେନ୍ଦ୍ରୀୟ ଗବେଷଣାଗାର ଫାର୍ମାକୋପିଆ ଲାବ୍ରୋଟୋରୀ ଫର ଇଣ୍ଡିଆନ ମେଡ଼ିସି  ଏବଂ ହୋମିପାଥିକ ଫାର୍ମା କୋପିଆ ଲାବ୍ରୋଟୋରୀ ର ମିଶ୍ରଣ କରି ଦିଆଯାଇଛି ।
ବର୍ତ୍ତମାନ 2010ରେ ପ୍ରତିଷ୍ଠିତ ଆୟୁଷ ମନ୍ତ୍ରଣାଳୟ ଅନ୍ତର୍ଗତ ଭାରତୀୟ ଔଷଧ ଏବଂ ହୋମିଓପାଥି  ଲାଗି ଔଷଧକୋଷ ଆୟୋଗ ଏକ ସ୍ୱୟଂଶାସିତ ସଂଗଠନ । ମିଶ୍ରଣର ଉଦ୍ଦେଶ୍ୟ ହେଉଛି ତିନୋଟି ସଂଗଠନର ମୌଳିକ ଭିତ୍ତିଭୂମି ସୁବିଧା, ବୈଷୟିକ ମାନବ ଶ୍ରମ ଏବଂ ଆର୍ଥିକ ସଂସ୍ଥାନର ସର୍ବାଧିକ ଉପଯୋଗ କରିବା । ଯାହାଦ୍ୱାରା ଆୟୁର୍ବେଦ, ସିଦ୍ଧ, ୟୁନାନୀ ଓ ହୋମିଓପାଥି ଔଷଧର ଗବେଷଣା ଫଳାଫଳଗୁଡ଼ିକର ମାନକୀକରଣରେ ବୃଦ୍ଧି କରାଯାଇପାରିବ, ଫଳରେ ପ୍ରଭାବୀ ନିୟନ୍ତ୍ରଣ ଏବଂ ଗୁଣବତ୍ତା ନିୟନ୍ତ୍ରଣ ଦିଗରେ ଆଗେଇ ହେବ ।
ମିଶ୍ରଣ ଫଳରେ ଔଷଧ କୋଷ ଏବଂ ଲିଖିତ ଉପାୟର ବିବରଣୀ ପ୍ରକାଶନ ଏବଂ ଆୟୁଷ ଔଷଧ ମାନକଗୁଡ଼ିକୁ କେନ୍ଦ୍ରୀକୃତ ଓ ସଶକ୍ତ ବିକାଶକୁ ପ୍ରୋତ୍ସାହନ ମିଳିବ । ଏହାଫଳରେ ପିସିଆଇଏମ ଏବଂ ଏଚର ମିଶ୍ରିତ ଭିତ୍ତିଭୂମି ଏବଂ ଏଗୁଡ଼ିକର ଗବେଷଣାଗାରରେ ଆବଶ୍ୟକ ସଂଶୋଧନ କରି ଔଷଧ ଓ ପ୍ରସାଧନ ସାମଗ୍ରୀ ନିୟମ 1945ର ବ୍ୟବସ୍ଥାକୁ ଅଧିକାର ପ୍ରଦାନ କରାଯାଇ ଆଇନଗତ ମାନ୍ୟତା ଦିଆଯାଇପାରିବ । ଏ ସମ୍ପର୍କରେ ସ୍ୱାସ୍ଥ୍ୟ ସେବା ମହାନିର୍ଦ୍ଦେଶକ, ଔଷଧ ମହାନିୟନ୍ତ୍ରକ ଓ ଆୟୁର୍ବେଦ, ସିଦ୍ଧ ଓ ୟୁନାନୀ ଔଷଧ ଜ୍ଞାନକୌଶଳ ପରାମର୍ଶ ବୋର୍ଡ  ସହିତ ବିଚାରବିମର୍ଶ କରାଯାଇସାରିଛି । ଏହା ହେଉଛି ଔଷଧ ଏବଂ ପ୍ରସାଧନ ସାମଗ୍ରୀ ଆଇନ 1940 ଅନ୍ତର୍ଗତ ଏକ ବୈଧାନିକ ସଂଗଠନ ଯାହା ଏଏସଏଲଟି ଔଷଧର ନିୟନ୍ତ୍ରଣ ସହିତ ଜଡ଼ିତ ପ୍ରସଙ୍ଗରେ କେନ୍ଦ୍ର ଓ ରାଜ୍ୟ ସରକାରଙ୍କୁ ପରାମର୍ଶ ଦେଇଥାଏ । ଅର୍ଥ ମନ୍ତ୍ରଣାଳୟର ବ୍ୟୟ ବିଭାଗ ପକ୍ଷରୁ ମିଶ୍ରିତ ସଂଗଠନର ପଦବୀ ଓ ପଦାନୁକ୍ରମ ଢାଂଚାକୁ ପୁଣିଥରେ ପ୍ରସ୍ତୁତ କରିବା ଲାଗି ସହମତି ଦେଇଛି ।
ପିଏଆଇଏମ ଓ ଏଚପିଏଲ ପିସିଆଇଏମ ଏବଂ ଏଚ ଅଧୀନସ୍ଥ କାର୍ଯ୍ୟାଳୟ ହୋଇଥିବା କାରଣରୁ ଆୟୁଷ ମନ୍ତ୍ରଣାଳୟ ଅନ୍ତର୍ଗତ ଏକ ସ୍ୱୟଂଶାସିତ ସଂଗଠନ, ଯାହାକୁ ପିସିଆଇଏମ ଏବଂ ଏଚ ପ୍ରତିଷ୍ଠା ଲାଗି ଏକ ସହଭାଗୀ ପ୍ରଶାସନିକ ନିୟନ୍ତ୍ରଣ ସହିତ ମନ୍ତ୍ରଣାଳୟ ଅଧୀନସ୍ଥ କାର୍ଯ୍ୟାଳୟ ରୂପରେ ମିଶ୍ରଣ କରାଯିବ ।
ମିଶ୍ରଣ ଫଳରେ ପିସିଆଇଏମ ଏବଂ ଏଚ ନିକଟରେ ମନ୍ତ୍ରଣାଳୟ ଅନ୍ତର୍ଗତ ପର୍ଯ୍ୟାପ୍ତ ପ୍ରଶାସନିକ ଢାଂଚା ରହିବ । ଯାହାଦ୍ୱାରା ଔଷଧକୋଷର କାର୍ଯ୍ୟକ୍ଷମତା ଓ ପରିଣାମରେ ବୃଦ୍ଧି ହୋଇପାରିବ । ଏଥିସହିତ ଆୟୁର୍ବେଦ, ସିଦ୍ଧ, ୟୁନାନୀ ଓ ହୋମିଓପାଥି ଔଷଧର ଔଷଧକୋଷ ମାନକ ପରସ୍ପରର ହିତକୁ ହାସଲ କରିବା ନିମନ୍ତେ ପ୍ରୟାସ କରାଯାଇପାରିବ । ଏହାର ଫଳସ୍ୱରୂପ ଔଷଧଗୁଡ଼ିକର ମାନକୀକରଣ କାର୍ଯ୍ୟର ନକଲ ଓ ଓଭରଲାପିଂକୁ ଦୂର କରାଯାଇପାରିବ ଏବଂ ସମ୍ବଳଗୁଡ଼ିକର ପ୍ରଭାବୀ ଢଙ୍ଗରେ ସର୍ବାଧିକ ଉପଯୋଗ କରାଯାଇପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହାରାଷ୍ଟ୍ରର ଧୁଲେରେ ଦୁର୍ଘଟଣାରେ ପ୍ରାଣ ହରାଇଥିବା ବ୍ୟକ୍ତିଙ୍କ ପାଇଁ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପିଏମଏନଆରଏଫ୍ରୁ ଅନୁକମ୍ପାମୂଳକ ସହାୟତା ରାଶି ଘୋଷଣା କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାରାଷ୍ଟ୍ରର ଧୁଲେରେ ଏକ ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ଲୋକଙ୍କ ପାଇଁ ଦୁଃଖ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀ ପିଏମଏନଆରଏଫ୍ ରୁ ପ୍ରତ୍ୟେକ ମୃତକଙ୍କ ନିକଟ ସମ୍ପର୍କୀୟଙ୍କ ପାଇଁ ୨ ଲକ୍ଷ ଏବଂ ଆହତମାନଙ୍କ ପାଇଁ ୫୦,୦୦୦ ଟଙ୍କାର ଅନୁକମ୍ପାମୂଳକ ସହାୟତା ରାଶି ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
“ମହାରାଷ୍ଟ୍ରର ଧୁଲେରେ ଘଟିଥିବା ଦୁର୍ଘଟଣା ଦୁଃଖ ଦାୟକ । ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା । ଶୀଘ୍ର ସୁସ୍ଥ ହେବା ପାଇଁ ଆହତମାନଙ୍କ ପାଇଁ ପ୍ରାର୍ଥନା । ପିଏମଏନଆରଏଫ ରୁ ପ୍ରତ୍ୟେକ ମୃତକଙ୍କ ନିକଟ ସମ୍ପର୍କୀୟଙ୍କୁ ୨ଲକ୍ଷ ଟଙ୍କାର ଅନୁକମ୍ପାମୂଳକ ସହାୟତା ରାଶି ଦିଆଯିବ । ଆହତମାନଙ୍କୁ ୫୦ ହଜାର ଟଙ୍କା କରି ପ୍ରଦାନ କରାଯିବ । ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ କୋଭିଡ-୧୯ ଟିକାକରଣ ୩୯ କୋଟିର ମାଇଲଖୁଣ୍ଟକୁ ଅତିକ୍ରମ କରିଛି
ସୁସ୍ଥତା ହାର ୯୭.୨୮%କୁ ବୃଦ୍ଧି
ଗତ ୨୪ ଘଣ୍ଟା ମଧ୍ୟରେ ୪୧,୮୦୬ ନୂଆ ମାମଲା ଚିହ୍ନଟ ହୋଇଛି
ଭାରତରେ ସକ୍ରିୟ କରୋନା ମାମଲା  ଏବେ ମୋଟ ମାମଲାର ୧.୩୯% ରହିଛି
ଦୈନିକ ପଜିଟିଭିଟି ହାର  ଗତ ୨୪ ଦିନ ଧରି ୩% ତଳେ ରହିଛି
ଭାରତରେ କୋଭିଡ-୧୯ ଟିକାକରଣ ୩୯ କୋଟିର ମାଇଲଖୁଣ୍ଟକୁ ଅତିକ୍ରମ କରିସାରିଛି । ଆଜି ସକାଳ ୭ଟା ସୁଦ୍ଧା ମିଳିଥିବା ରିପୋର୍ଟ ଅନୁସାରେ ୪୯,୪୧,୫୬୭ ସେସନରେ ମୋଟ ୩୯,୧୩,୪୦,୪୯୧ ଡୋଜ୍ ଟିକା ଦିଆଯାଇଛଛି । ଗତ ୨୪ ଘଣ୍ଟା ମଧ୍ୟରେ ୩୪,୯୭,୦୫୮ ଡୋଜ୍ ଟିକା ଦିଆଯାଇଛି ।
|
|
HCWs
|
|
1st Dose
|
|
1,02,59,902
|
|
2nd Dose
|
|
74,67,814
|
|
FLWs
|
|
1st Dose
|
|
1,77,49,670
|
|
2nd Dose
|
|
1,01,08,761
|
|
Age Group 18-44 years
|
|
1st Dose
|
|
11,80,17,979
|
|
2nd Dose
|
|
42,03,947
|
|
Age Group 45-59 years
|
|
1st Dose
|
|
9,60,12,486
|
|
2nd Dose
|
|
2,62,71,510
|
|
Over 60 years
|
|
1st Dose
|
|
7,14,89,465
|
|
2nd Dose
|
|
2,97,58,957
|
|
Total
|
|
39,13,40,491
୨୦୨୧ ଜୁନ୍ ୨୧ ତାରିଖରେ ଦେଶରେ କୋଭିଡ-୧୯ ଟିକାକରଣର ନୂତନ ସରଳୀକରଣ ପର୍ଯ୍ୟାୟ ଆରମ୍ଭ ହୋଇଛି । ଦେଶବ୍ୟାପୀ କୋଭିଡ-୧୯ ଟିକାକରଣକୁ ବ୍ୟାପକ ଓ ତ୍ୱରାନ୍ୱିତ କରିବାକୁ କେନ୍ଦ୍ର ସରକାର ପ୍ରତିବଦ୍ଧ ।
ମହାମାରୀ ଆରମ୍ଭ ହେବା ପରଠାରୁ ଏ ପର୍ଯ୍ୟନ୍ତ ଦେଶରେ ମୋଟ ୩,୦୧,୪୩,୮୫୦ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି ଏବଂ ଗତ ୨୪ ଘଣ୍ଟାରେ ୩୯,୧୩୦ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି । ଏହା ଫଳରେ ଦେଶରେ ମୋଟ ସୁସ୍ଥତା ହାର ୯୭.୨୮%କୁ ବୃଦ୍ଧି ପାଇଛି ଏବଂ ଏହା ଉଦ୍ଧ୍ୱର୍ମୁଖୀ ରହିଛି ।
ଭାରତରେ ଗତ ୨୪ ଘଣ୍ଟାରେ ୪୧,୮୦୬ ନୂଆ କରୋନା ମାମଲା ଚିହ୍ନଟ ହୋଇଛି ।
ଗତ ୧୮ ଦିନ ଧରି ଦେଶରେ ଦୈନିକ ନୂଆ ସଂକ୍ରମଣ ୫୦ ହଜାର ତଳେ ରହିଛି । ଏହା କେବଳ କେନ୍ଦ୍ର ସରକାର ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସରକାରମାନଙ୍କ ମିଳିତ ପ୍ରଚେଷ୍ଟା ଯୋଗୁ ସମ୍ଭବ ହୋଇପାରିଛି ।
ଭାରତରେ ସକ୍ରିୟ କରୋନା ମାମଲା ୪,୩୨,୦୪୧ ରହିଛି ଏବଂ ଦେଶର ମୋଟ ପଜିଟିଭି ମାମଲାର ଏହା ୧.୩୯% ।
ଦେଶବ୍ୟାପୀ ଟେଷ୍ଟିଂ କ୍ଷମତା ବୃଦ୍ଧି କରାଯାଇଥିବା ବେଳେ ଗତ ୨୪ ଘଣ୍ଟା ମଧ୍ୟରେ ଦେଶରେ ୧୯,୪୩,୪୮୮ ଟେଷ୍ଟ କରାଯାଇଛି । ଭାରତରେ ଏ ପର୍ଯର୍୍ୟନ୍ତ ମୋଟ ୪୩.୮୦ କୋଟି ରୁ ଅଧିକ ଟେଷ୍ଟ କରାଯାଇଛି ।
ଏକ ପକ୍ଷରେ ଦେଶରେ ଟେଷ୍ଟିଂ କ୍ଷମତା ବୃଦ୍ଧି ହୋଇଥିବା ବେଳେ ଅନ୍ୟ ପକ୍ଷରେ ସାପ୍ତାହିକ ପଜିଟିଭିଟି ହାର କ୍ରମାଗତ ଭାବେ ହ୍ରାସ ପାଉଥିବା ପରିଲକ୍ଷିତ ହୋଇଛି । ସାପ୍ତାହିକ ପଜିଟିଭିଟି ହାର ଏବେ ୨.୨୧% ଥିବା ବେଳେ ଦୈନିକ ପଜିଟିଭିଟି ହାର ଏବେ ରହିଛି ୨.୧୫% । ଗତ ୨୪ ଦିନ ଧରି ଦୈନିକ ପଜିଟିଭିଟି ହାର ୩%ରୁ କମ୍ ରହିଥିବା ବେଳେ ଗତ ୩୮ ଦିନ ଧରି ଏହା ୫% ତଳେ ରହିଛି ।
SR
(Visitor Counter : 183